Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 731/11/8806	Košice, 21.7.2015
EEČ : 2-65-158-2015

U Z N E S E N I E

Trestná vec:	obvinený XXXXX 
Prečin:	Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 odsek 2 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 8.2.2011 falzifikát vodičského preukazu číslo KE-05671-07 na meno XXXXX s dátumom vydania 13.5.2007 vymenil v Belgickom kráľovstve za vodičský preukaz číslo 07412648.99 vydaný úradom Dienst Burgerzaken – Rijden, Woodrow Wilsonplein 1, 9000 Gent, teda falšovanú verejnú listinu použil ako pravú a dosiahol vydanie pravej verejnej listiny na základe nepravých podkladov

o skutku obvineného bolo už právoplatne rozhodnuté cudzozemským súdom

Odôvodnenie:
Uznesením povereného príslušníka Policajného zboru Košice-okolie, Odbor poriadkovej polície, Obvodné oddelenie Policajného zboru Čaňa spisovej značky ORP-1010/ČA-KS-2011 zo dňa 11.9.2011 bolo začaté trestné stíhanie za prečin prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 2 Trestného zákona. Následne  uznesením povereného príslušníka Policajného zboru Košice-okolie, Odbor poriadkovej polície, Obvodné oddelenie Policajného zboru Čaňa spisovej značky  ORP-1010/ČA-KS-2011  zo   dňa   10.12.2011    bolo    vznesené   obvinenie 
XXXXX za prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 2 Trestného zákona.

       Uznesením povereného príslušníka Policajného zboru Košice-okolie, Odbor poriadkovej polície, Obvodné oddelenie Policajného zboru Čaňa spisovej značky ORP-1246/ČA-KS-2011 z 28.1.2012 bolo trestné stíhanie menovaného obvineného podľa § 228 odsek 2 písm. d/ Trestného poriadku prerušené , lebo sa navrhovalo odovzdanie trestného stíhania do cudziny.

       Obvinený XXXXX sa v mieste trvalého bydliska nezdržiaval, pričom bolo zistené, že so svojou rodinou žije asi šesť rokov a je prihlásený na adrese Belgique á 9050 XXXXX 77. Z uvedeného dôvodu bolo Belgicko požiadané o 	 prevzatie trestného konania.

       XXXXX súdu Východné Flámsko, oddelenie GENT spisovej značky GE 21.98.3046/2012/KAB8  zo 7. júna 2013, ktorý nadobudol právoplatnosť dňa 22. mája 2014 bol obvinený XXXXX uznaný vinným bol mu uložený hlavný trest odňatia slobody v trvaní piatich mesiacov a peňažná pokuta vo výške päťdesiat Eur ( 50 EUR),  zároveň súd zvyšil peňažnú pokutu o štyridsaťpäť eur na každých desať eur uloženej pokuty, teda na dvestosedemdesiatpäť Eur ( 275,00 EUR), nariadil, aby v prípade nezaplatenia v lehote stanovenej čl. 40 Trestného zákonníka sa mohla peňažná pokuta nahradiť trestom odňatia slobody v trvaní ôsmich dní. Súd rozhodol, že obvinený je povinný zaplatiť sumu dvadsaťpäť Eur, zvýšenú o päťdesiat Eur na každých desať eur uloženeje pokuty, teda zvýšenu na stopäťdesiat EUR, ktorá sa má zaplatiť ako príspevok do Fondu na pomoc obetiam úmyselných násilných trestných činov a príležitostným záchrancom.

       Uznesením prokurátora Okresnej prokuratúry Košice – okolie sp. zn.  2 Pv 731/11/8806 z 26. marca 2015 , ktoré nadobudlo právoplatnosť dňa 26. mája 2015, bolo podľa § 228 ods. 5 Trestného poriadku pokračované v trestnom stíhaní obvineného, pretože pominul dôvod na prerušeniáe trestného stíhania.

       Keďže o trestnom čine obvineného XXXXX bolo právoplatne rozhodnuté vyššie citovaným rozhodnutím cudzozemského súdu,  bolo potrebné podľa § 215 ods. 2 písm. b) Trestného poriadku zastaviť trestné stíhanie vedené proti obvinenému XXXXX za prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 2 Trestného zákona.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Mária Rybovičová
prokurátorka